| **Viktoras Janukovyčius** |
| --- |
| Ukrainos prezidentas |
|  |
| Viktoras Janukovyčius 2010 m. |
| Gimė | 1950 m. liepos 9 d. (73 metai)Tarybų Sąjunga TSRS, Ukrainos TSR, Donecko sritis, Jenakijevė |
| Tėvai | Fedoras ir Olha Janukovyčiai |
| Sutuoktinis (-ė) | Liudmila Janukovyč |
| Vaikai | Oleksandras ir Viktoras |
| Religija | stačiatikis |
| Ukrainos prezidentas |
| Kelintas | ketvirtasis |
| Ėjo pareigas | 2010 m. vasario 25 d. – 2014 m. vasario 22 d. |
| Ankstesnis | Viktoras Juščenka |
| Vėlesnis | Oleksandras Turčynovas (l.e.p.) |
| Ukrainos ministras pirmininkas |
| Ėjo pareigas | 2006 m. rugpjūčio 4 d. (17 metų) – 2007 m. gruodžio 18 d. |
| Ankstesnis | Jurijus Jechanurovas |
| Vėlesnis | Julija Tymošenko |
| 

|  |
| --- |
| Ukrainos ministras pirmininkas |
| Ėjo pareigas | 2002 m. lapkričio 21 d. (20 metų) – 2005 m. sausio 5 d. |
| Ankstesnis | Anatolijus Kinachas |
| Vėlesnis | Julija Tymošenko |

 |
|  |
| Partija | 1) TSKP (1979-1991)  2) Regionų partija (2000-2014 m.) |
|  |
| Išsilavinimas | Inžinierius-mechanikas (Donecko politechnikos universitetas) |
|  |
|  **Vikiteka** | Viktoras Janukovyčius |
| Parašas |
|  |

**Viktoras Fedorovičius Janukovyčius** (ukr. *Віктор Федорович Янукович* g. 1950 m. liepos 9 d. Jenakijeve, Donecko sr.) – Ukrainos politinis ir visuomeninis veikėjas, ketvirtasis Ukrainos Prezidentas (2010-2014 m.), Regionų partijos vadovas, valstybės ministras pirmininkas 2002–2005 ir 2006–2007 m.

Biografija
----------

1980 m. baigė Donecko politechnikos institutą, įgijo mašinų gamybos inžinieriaus–mechaniko specialybę. Taip pat baigė Ukrainos užsienio prekybos akademiją, tarptautinės teisės magistras. Jaunystėje dukart teistas, vėliau teistumas panaikintas.

V. Janukovyčius – Regionų partijos, ypatingai palaikomos šalies rusakalbių, vadovas. Dukart balotiravosi per Ukrainos prezidento rinkimus – 2004 ir 2010 metais. Pirmąkart nugalėjo antrajame rinkimų ture prieš Viktorą Juščenką, tačiau po kaltinimų masinėmis rinkimų rezultatų klastotėmis ir vadinamosios „oranžinės revoliucijos" buvo priverstas dalyvauti trečiajame rinkimų ture kurį pralaimėjo.

2005 m. rugsėjį buvo susitarta tarp „Mūsų Ukrainos" ir Regionų partijos dėl Julijos Tymošenko atstatydinimo iš ministro pirmininko kedės bei Jurijaus Jechanurovo skyrimo į šį mandatą. Po šio susitarimo baigės prieštaravimai tarp „oranžinės revoliucijos" priešininkų – Juščenkos ir Janukovičiaus. 2006 m. m. pavasarį vykusiuose parlamento rinkimuose daugiausiai balsų surinko Janukovyčiaus vadovaujama Regionų partija. Buvo sudaryta naujoji vad. „antikrizinė koalicija" (RP-USP-UKP). V. Janukovyčius paskirtas į ministro pirmininko pareigas.

2007 m. kilo dar viena politinė krizė, kurios rezultatu tapo prezidento Juščenkos sprendimas paleisti Radą. Prezidento sprendimą palaikė „Mūsų Ukraina", Julijos Tymošenko blokas bei kitos provakarietiškos partijos. Rinkimus į parlamentą laimėjo provakarietiškoji koalicija. V. Janukovyčių ministro pirmininko poste pakeitė J. Tymošenko. Janukovyčius tapo opozicijos lyderis.

2010 m. prezidento rinkimų pirmajame ture surinkęs 35,32 % balsų užėmė pirmąją vietą tarp 18 kandidatų. Antrajame rinkimų ture, surinkęs 48,95 % visų rinkejų balsų, nugalėjo Juliją Tymošenko. Vasario 25 d. įvyko ketvirtojo Ukrainos prezidento inauguracija.

2014 m. vasarį 22 d. Ukrainos parlamentas nubalsavo, kad prezidentas nebegali vykdyti savo pareigų ir konstitucinių galių, ir apkaltos proceso tvarka buvo nušalintas nuo prezidento pareigų.

Nuorodos
--------

* Asmeninis Viktoro Janukovyčiaus tinklalapis

  



| Politinis postas |
| --- |
| Prieš tai:**Viktoras Juščenka** | **Ukrainos prezidentas** nuo 2010 m. vasario 25 d. iki 2014 m. vasario 22 d. | Po to:**Oleksandras Turčynovas (laikinasis Ukrainos prezidentas)** |
| Prieš tai:**Jurijus JechanurovasAnatolijus Kinachas** | **Ukrainos ministras pirmininkas**2006 m. rugpjūčio 4 d. - 2007 m. lapkričio 23 d.\* \* \*2002 m. lapkričio 21 d. - 2005 m. sausio 5 d. | Po to:**Julija TymošenkoJulija Tymošenko** |